**PRIMĂRIA MUNICIPIULUI SATU MARE**

**SERVICIUL SCRIERE, IMPLEMENTARE ŞI MONITORIZARE PROIECTE**

**DIRECŢIA ECONOMICĂ**

**Nr. 51692/14.09.2022**

În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare,

Birou Consultanță Tehnică și Supervizare Lucrări și Directorul executiv al Direcției Economice formulează următorul:

**RAPORT DE SPECIALITATE**

privind modificarea Anexei 1 la Hotărârea Consiliului Local Satu Mare nr.201/30.06.2022 privind aprobarea studiului de fezabilitate și a indicatorilor tehnico-economici pentru obiectivul de investiție "Muzeul Industrializării forțate și al dezrădăcinării – Satu Mare"

U.A.T. Municipiul Satu Mare a depus spre finanțare un proiect privind crearea unui muzeu de tip memorial dedicat opresiunii și conflictelor, în cadrul Planului Național de Redresare și Reziliență (PNRR), Componenta C11 – Turism și cultură, Investiția I2. Modernizarea/Crearea de muzee și memoriale.

Proiectul cu titlul „Muzeul industrializării forțate și al dezrădăcinării - Satu Mare” se află în fază de evaluare la Ministerul Investițiilor și Proiectelor Europene.

În urma evaluării conformității administrative și a eligibilității proiectului, valoarea totală a investiției specificată în Anexa 1 la Hotărârea Consiliului Local Satu Mare nr.201/30.06.2022, s-a modificat prin adăugarea a 20.000 lei + TVA cheltuieli de audit. Astfel, valoarea totală a investiției de 31.955.543,12 lei (fără TVA) aprobată inițial se modifică în 31.975.543,12 lei ( fără TVA).

Conform Ghidului Specific – condiții de accesare a fondurilor europene aferente Planului Național de Redresare și Reziliență, Componenta 11 – Turism și Cultură, Investiția I2. Modernizare/ crearea de muzee și memoriale – se precizează că beneficiarii au obligația de a prezenta, înainte de semnarea contractului de finanțare documentația tehnico-economică actualizată și Hotărârea de aprobare a documentației tehnico-economice și a indicatorilor tehnico-economici.

Ținând cont de cele prezentate mai sus, proiectul de hotărâre se înaintează Consiliului Local al Municipiului Satu Mare cu propunerea de aprobare.

Director executiv Şef serviciu

Ec. Ursu Lucia Ing. Criste Florin